	В един момент Кикаха видя пред тях много странни създания. Може би бяха мигриращи растения, но не приличаха на нищо, с което се бяха сблъсквали до момента. Всъщност изглеждаха като огромни дънери с крака. Стволовете бяха хоризонтални, бледосиви. Под тях се имаше къси здрави клони, увенчани с шест-седем тъмнозелени листа с ромбовидна форма. Всеки от двата края бе украсен от нещо, което наподобяваше свещник. Когато двата лоса се пронесоха покрай тях, съществата групово се извърнаха, за да ги проследят.